ตอนนี้หนูมีอาการท้องผูกค่ะ ถ่ายลำบาก มีการเจ็บจี๊ดบริเวรท้องน้อยข้างซ้ายค่ะ เป็นพักเจ็บๆหายๆ บางทีก็ปวดหน่วงท้องน้อย จะเกี่ยวอาการท้องผูกหรือป่าวคะ
สวัสดีค่ะ อาการท้องผูกคือการที่ม่ถ่ายอุจจาระนานเกิน 3 วัน หรือถ่ายทุกวัน แต่ลักษณะของอุจจาระแห้ง แข็ง และเป็นก้อนเล็กๆ ร่วมกับมีอาการถ่ายอุจจาระออกได้ยาก ต้องใช้แรงเบ่งมากหรือใช้มือช่วยล้วงสาเหตุอาจเกิดจาก- มีการเคลื่อนไหวของลำไส้ลดลง เพราะขาดตัวกระตุ้นการเคลื่อนไหวของลำไส้ จากการที่มีปริมาณอุจจาระน้อย เช่น เกิดจากการกินอาหารที่มีกากใยน้อย ดื่มน้ำน้อย หรือขาดการเคลื่อนไหวของร่างกาย-การทานยาบางชนิด ซึ่งมีผลข้างเคียงทำให้ท้องผูกได้ เช่น ยาลดกรด ยารักษาอาการซึมเศร้า ยากันชัก แคลเซียมและธาตุเหล็ก- มีการอุดตันภายในลำไส้ใหญ่หรือทวารหนัก เช่น มีเนื้องอกหรือมะเร็งของลำไส้ใหญ่ แต่มักมีอาการอื่นๆ ร่วมด้วย ได้แก่ ถ่ายอุจจาระมีมูกเลือดปน ถ่ายเป็นเลือด เบื่ออาหาร น้ำหนักลด เป็นต้น- ลำไส้อุดตัน มักไม่ผายลมเลย ท้องอืดมากๆอาการปวดหน่วงท้องน้อย อาจเกี่ยวกับการท้องผูกได้เช่นกัน อาจเกิดจากลำไส้บีบตัวเพื่อจะเอาอุจจาระออกมาควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 8 แก้วหรือ 1-2 ลิตร และออกกำลังกายสม่ำเสมอหากอาการยังไม่ดีขึ้น ปวดท้องน้อยมาก ท้องผูกมาก ไม่ถ่ายเลย ท้องอืด คลื่นไส้ อาเจียน ควรไปพบแพทย์